BYA MARGRET ZALWANGO
OMUSAJJA yeewunyisizza kkooti bw’ategeezezza nti yakoma okugula emmere awaka mu mwaka gwa 2013.
Abisad Baryareba (47) yategeezezza nga bw’atakyagula bikozesebwa awaka oluvannyuma lw’eyali mukyala we, Edith Kanyesigye okusolooza ssente ezisoba mu bukadde bubiri (2) okuva mu bapangisa ng’ate ye tafunako yadde ennusu kyokka ng’ebintu baabikola bonna.
Baryareba avunaana eyali mukyala we okumubba ssente emitwalo 20 ze yali aterese awaka mu kabada saako okumenya oluggi lw’ekisenge kye .
Ono ategeezezza kkooti nti yawasa Kanyesige mu mwaka gwa 1990 kyokka ne bagattululwa mu 2012 ng’amulinamu abaana basatu bonna abakulu nga mu kiseera kino bali ku yunivasite.
Baryareba ayongeddeko nti okuva lwe baagattululwa, tebakyali bafumbo yadde nga basula mu nnyumba emu wabula baayawula ebisenge olwempisa z’omukazi.
Omulamuzi Beatrice Khainza, owa kkooti ya City Hall asabye Baryareba ne kanyesige okukkaanya kyokka Baryareba n’ategeeza nti tekikyasoboka olwempisa z’omukyala ono.
Omusango guddamu okuwulirwa nga 18/10/2016.
kin_Latn lug_Latn lug_Latn lug_Latn lug_Latn lug_Latn lug_Latn lug_Latn